भारतीय जनता पार्टी (भाजपा) के सांसद प्रहलाद सिंह पटेल ने एक बार फिर मध्य प्रदेश के बहुचर्चित व्यावसायिक परीक्षा मंडल (व्यापमं) घोटाले के रिश्वतखोरों को सजा में हो रही देरी पर सवाल उठाया है। वह इस घोटाले को लेकर राज्य सरकार पर लगातार हमले बोल रहे हैं। पटेल ने शुक्रवार को एक ट्वीट में व्यापमं मामले पर अपनी चिंता जाहिर करते हुए लिखा है कि रिश्वत देने वालों को तो सजा मिल गई, मगर रिश्वत लेने और रिश्वत देने को प्रेरित करने वालों को सजा कब मिलेगी, इसका इंतजार है।